પાલક પનીર, દાલ ફ્રાય કે પછી બીરયાનીના ભાવ ‘પર પ્લેટ’ નહીં, પરંતુ વજન પ્રમાણે લેવાની માગ કરતી રસપ્રદ રિટ પિટિશન હાઇકોર્ટ સમક્ષ કરાઈ છે. હોટેલ અને રેસ્ટોરાંમાં ખાદ્ય સામગ્રીઓના વેચાણ માટેના ચોક્કસ કાયદા બનાવવામાં આવ્યા છે. જે કાયદા મુજબ ખાવાની વસ્તુઓ કિલોગ્રામ અને પ્રવાહી હોય તો લિટરના હિસાબથી વેચાવાની જોગવાઇ છે. પરંતુ સામાન્ય રીતે દરેક હોટેલ કે રેસ્ટોરાંમાં પ્લેટ દીઠ ભાવ લેવાય છે અને એ ભાવ પણ દરેક સ્થળે જુદાજુદા હોય છે. તેથી ગ્રાહકો લૂંટાય છે અને કાયદાનો પણ છડેચોક ભંગ થાય છે. તેથી હોટેલ અને રેસ્ટોરાંમાં ખાવા-પીવાની વસ્તુઓ વજન પર વેચવાની દાદ પિટિશનમાં માંગવામાં આવી છે.